Шъыпкъэ, СССР-р зыщэIэ лъэхъаным республикэхэм къахэкIыгъ зичIыпIэ лъэпкъыбзэхэр къэралыгъуабзэхэу зылъытэхи яконституциехэми статья шъхьафэу ащыхэзыгъэунэфыкIыгъэхэр. Ахэр Азербайджан, Армян, Грузин союзнэ республикэхэр ыкIи Абхъаз Автоном республикэр арых. Ау ащ фэдэ зекIуакIэр а лъэхъаным хэгъэгум бзэ политикэу щызэрахьэрэм пэшIуекIоу алъытэщтыгъэп, сыда пIомэ а конституциехэм ястатьяхэр къызыпкъырыкIыщтыгъэхэр СССР-м щыпсэурэ цIыф лъэпкъхэм зэфэдэ фитыныгъэхэр яIэу зэраIощтыгъэр ары. НэмыкI республикэхэм яконституциехэм ялъэпкъыбзэхэр къэралыгъуабзэхэу къазэращымыгъэлъэгъуагъэхэм пае а бзэхэм яфитыныгъэ зыгорэ къащыкIагъэуи алъытэщтыгъэп.